Juodupis (Graužupis)
Juodupis – upelis Vakarų Lietuvoje, pietinėje Klaipėdos rajono savivaldybės teritorijos dalyje, dešinysis Graužupio intakas. Ištakos yra Juodupio kaimo šiaurinėje dalyje, 3 km į šiaurės vakarus nuo Veiviržėnų. Teka pietų–pietryčių kryptimi pamiške ir mišku, kerta kelią  2202  Klaipėda–Veiviržėnai–Endriejavas , į Graužupio upelį įteka kaimo pietrytiniame pakraštyje, 0,5 km į pietryčius nuo tilto minėtame kelyje, 0,2 km nuo jo žiočių. Gyvenvietės: Juodupis. Dešiniajame krante yra Juodupio senosios kapinės. Upėvardis kilo nuo spalvos pavadinimo juodas, juoda.